google/wiki40b huggingface dataset:
Γουλιέλμος πρίγκιπας του Ούραχ

Βιογραφία

Ήταν ο πρωτότοκος γιος του Γουλιέλμου-Καρόλου δούκα του Ούραχ και της Αμαλίας των Βίττελσμπαχ, κόρης του Καρόλου-Θεοδώρου δούκα στη Βαυαρία.
Γεννήθηκε στη Στουτγάρδη και μαθήτευσε στο εκεί σχολείο. Το 1908 πήγε στο Λύκειο Καρλς-Γκυμνάσιουμ και πέρασε τις εξετάσεις (abitur) το 1914. Κατά τον Α΄ Παγκόσμιο Πόλεμο το 1914 βρήθηκε στο 1ο Σύνταγμα Πυροβολικού και έγινε ανθυπολοχαγός. Κατά τη διάρκεια του Πολέμου πήγε στη Γαλλία, Πολωνία, Φλάνδρα, Σερβία, Καρπάθια, Μπουκοβίνα. Έλαβε τη διάκριση της Στρατιωτικής Αξίας από τη Βυρτεμβέργη και έγινε υπολοχαγός.
Σπούδασε Νομικά στο Πανεπιστήμιο του Τύμπινγκεν, αλλά τον έλκυσαν οι σπουδές στη Μηχανολογία (1919-22) στην εκεί Τεχνική Ακαδημία, από όπου πήρε πτυχίο. Ως φοιτητής έγινε μέλος της Αδελφότητας Σόνντερμπουντ. Εργάστηκε για τις εταιρείες Στάιγκερ, Κόκερελ, Μπουγκάττι και μετά Ντάιμλερ-Μπέντς. Έγινε αρχιμηχανικός το 1937. Επρόκειτο να νυμφευτεί την Ελισάβετ Τρόιερ, κάτι στο οποίο αντιτίθετο ο πατέρας του. Με το μοργανατικό γάμο ο Γουλιέλμος θα έχανε τη διαδοχή. Ο πατέρας του απεβίωσε στις 24 Μαρτίου 1928 και ο γάμος έγινε στις 19 Ιουνίου 1928. Ο Γουλιέλμος έχασε τον τίτλο του και ο νεότερος αδελφός του Κάρολος-Γκέρο ανέλαβε δούκας του Ούραχ. Ο Γουλιέλμος δεν ανέλαβε δούκας το ενδιάμεσο διάστημα, διότι ήταν αποφασισμένος για το γάμο.
Την περίοδο του Β΄ Παγκοσμίου Πολέμου έγινε τεχνικός διευθυντής της Ρενώ στο Παρίσι. Το 1945 επέστρεψε στη Ντάιμλερ-Μπεντς. Το 1954 ανέλαβε το Μουσείο της Μερτσέντς-Μπεντς. Το 1957 απεβίωσε στο Μόναχο και τάφηκε στη Στουτγάρδη.
Ανδρέας Κονδάκης

Βιογραφία

Η καταγωγή του ήταν από την επαρχία Αγίου Πέτρου Πελοποννήσου. Πατέρας του ήταν ο πολιτικός Αναγνώστης Κονδάκης. Αναδείχτηκε καλός στρατιωτικός και γενναίος, που πολέμησε στην πολιορκία της Τριπολιτσάς. Πήγε και εκτός Πελοποννήσου, υπό τις διαταγές του στρατηγού Νικήτα Σταματελόπουλου και του αρχηγού της Επαρχίας Παναγιώτη Ζαφειροπούλου. Επίσης έλαβε μέρος και στις μάχες εναντίον του Δράμαλη, μέχρι την καταστροφή του, και στις μάχες εναντίον των Αράβων.
Ένωση Επαγγελματικού Ποδοσφαίρου Ουζμπεκιστάν

Ιστορία

Προκειμένου να βελτιωθούν και να αναπτυχθούν οι δραστηριότητες των ποδοσφαιρικών συλλόγων στο Ουζμπεκιστάν και σύμφωνα με τις συστάσεις της Ασιατικής Συνομοσπονδίας Ποδοσφαίρου (AFC), το 2008 ιδρύθηκε στη Δημοκρατία του Ουζμπεκιστάν η Ένωση Επαγγελματικού Ποδοσφαίρου Ουζμπεκιστάν (UzPFL).
Ρουχακάνα Ρουγκούντα

Ιστορία

Γεννήθηκε στην Επαρχία Καμπάλε και από μικρό παιδί συνήθιζε να διαβάζει τις εφημερίδες στον πατέρα του Σουρουμανί Ρουγκούντα. Οι εμπειρίες του αυτές τον έκαναν να ασχοληθεί αργότερα με την πολιτική. Παρακολούθησε μαθήματα στο σχολείο δευτεροβάθμιας εκπαίδευσης του Κιγκέζι και έπειτα στο κολέγιο Μπουσόγκα Μουίρι. Λίγο μετά εισήλθε στην Ιατρική Σχολή του Πανεπιστημίου Μακέρερε. Έπειτα συνέχισε τις σπουδές του στο Πανεπιστήμιο της Ζάμπιας. Ειδικεύτηκε στην Ιατρική και αποφοίτησε με το πτυχίο μπάτσελορ της Ιατρικής και της Χειρουργικής. Συνέχισε τις σπουδές του στο Πανεπιστήμιο της Καλιφόρνια στις ΗΠΑ και έλαβε μεταπτυχιακό τίτλο στη Δημόσια Υγεία (MSc.Pub.Hlth) Προτού κατέλθει στον πολιτικό στίβο, εργάστηκε ως διοικητικός ιατρός στην Ζάμπια και στο νοσοκομείο της Ουάσινγκτον, όπως επίσης και στο Εθνικό Νοσοκομείο Κενυάτα στο Ναϊρόμπι της Κένυας.Kenyatta National Hospital in Nairobi, Kenya.

Πολιτική σταδιοδρομία

Ήταν πρόεδρος της Φοιτικής Ένωσης του Πανεπιστημίου Μακέρερε (NUSU) και ήταν ενεργός αρχικά με το Κογκρέσο του Λαού (UPC). Το 1986 όταν κατέλαβε την εξουσία ο Μουσέβενι, ο Ρουχακάνα διορίστηκε σε σειρά κυβερνητικών θέσεων: υπουργός Υγείας (1986-88), υπουργός Δημοσίων Έργων, Μεταφορών και Επικοινωνιών (1988-94), υπουργός Εξωτερικών (1994-96) , υπουργός Τύπου (1996-98), Προεδρίας (1998-2001), Νερών, Γης και Περιβάλλοντος (2001-03) και υπουργός Εσωτερικών από το 2003 ως το 2009.
Υπηρέτησε μεταξύ άλλων ως επικεφαλής του Διοικητικού Συμβουλίου για το Περιβαλλοντικό Πρόγραμμα των Ηνωμένων Εθνών (UNEP). Τον Ιούλιο του 2006 ο Ρουγκούντα ηγήθηκε της διαπραγματευτικής ομάδας που είχε στείλει η κυβέρνηση της Ουγκάντας στην Τζούμπα του Σουδάν, για συνομιλίες με τον Στρατό Αντίστασης του Κυρίου.
Τον Ιανουάριο του 2009 διορίστηκε μόνιμος αντιπρόσωπος της Ουγκάντας στα Ηνωμένα Έθνη. Την ίδια περίοδο η θέση του προήχθη σε επίπεδο υπουργού. Δύο φορές υπηρέτησε ως πρόεδρος του Συμβουλίου Ασφαλείας τον Ιούλιο του 2009 και τον Οκτώβριο του 2010 στη διάρκεια της διετούς θητείας της Ουγκάντας στο Συμβούλιο. Έπειτα από τον ανασχηματισμό της κυβέρνησης στις 27 Μαΐου 2011, διορίστηκε υπουργός Τύπου και Επικοινωνιών. Το Μάιο του 2013 έγινε υπουργός Υγείας. 
Το Σεπτέμβριο του 2014 διορίστηκε πρωθυπουργός.

Προσωπικά

Είναι παντρεμένος με την Ζοκλίν Ρουγκούντα και έχουν 4 γιους.
Στρατόπεδο συγκέντρωσης

Το στρατόπεδο συγκέντρωσης ή στρατόπεδο κράτησης είναι τόπος όπου κρατείται μεγάλος αριθμός ανθρώπων, που εγκλείεται συχνά χωρίς δίκη και με συνοπτικές διαδικασίες. Οι κρατούμενοι συνήθως έχουν κοινή εθνική ή θρησκευτική ταυτότητα ή πολιτικά πιστεύω. Τα σύγχρονης μορφής στρατόπεδα συγκέντρωσης, εμφανίστηκαν οργανωμένα προς τα τέλη του 19ου αιώνα στην  υπό Ισπανική διοίκηση Κούβα. Αρχικά πρότεινε αυτή τη λύση ο Ισπανός διοικητής Arsenio Martínez Campos για να αντιμετωπίσει την εξέγερση των Κουβανών που ζητούσαν ανεξαρτησία. Στην εφαρμογή του μέτρου προχώρησε στα τελευταία χρόνια του 19ου αιώνα ο διοικητής Valeriano Weyler (επονομαζόμενος "Χασάπης") που αντικατέστησε τον προηγούμενο. Στα στρατόπεδα συγκέντρωσης της Κούβας αναγκάστηκαν να μετακομίσουν (reconcentración) δεκάδες χιλιάδες Κουβανοί, όπου τελικά έχασαν τη ζωή τους περί τα 150.000 άτομα από τις άθλιες συνθήκες διαβίωσης. Η λειτουργία των στρατοπέδων συγκέντρωσης έγινε δυνατή χάρι στη νέα τεχνολογία του αγκαθωτού συρματοπλέγματος και του πολυβόλου, που επέτρεπε σε λίγους φύλακες να ελέγχουν πολλούς κρατουμένους. Η είδηση για τη λειτουργία στρατοπέδων συγκέντρωσης στην Κούβα έκανε τους Αμερικανούς πολίτες να στείλουν μαζική βοήθεια προς τους Κουβανούς σε τρόφιμα και άλλα εφόδια, ενώ ο πρόεδρος William McKinley ζήτησε να αναληφθεί πολεμική δράση κατά των Ισπανών.
Γύρω στα 1900 η Βρετανική Αυτοκρατορία δημιούργησε και έθεσε σε λειτουργία παρόμοια στρατόπεδα κατά τον πόλεμο των Μπόερς. Περισσότερα στρατόπεδα συγκέντρωσης λειτούργησαν σε πολλές χώρες στη διάρκεια του Α' Παγκόσμιου Πολέμου. Οι βιομηχανοποιημένες μέθοδοι πολέμου οδήγησαν και σε βιομηχανοποιημένες μεθόδους κράτησης σε στρατόπεδα μετά τον πόλεμο.  Τα πιο γνωστά στρατόπεδα συγκέντρωσης είναι αυτά που οργάνωσαν οι Ναζί όταν ανέλαβαν την εξουσία στη Γερμανία, το 1933, και επαύξησαν κατά τη διάρκεια του Β΄ Παγκοσμίου Πολέμου, με σκοπό κυρίως την φυσική εξόντωση των Εβραίων της Ευρώπης αλλά και την κράτηση όλων των αντιτιθεμένων στο Ναζιστικό καθεστώς. Ενωρίτερα είχαν λειτουργήσει στρατόπεδα συγκέντρωσης καταναγκαστικής εργασίας στη Σοβιετική Ένωση, από το 1918. Η βάση για τη λειτουργία τέτοιων στρατοπέδων είχε τεθεί από τα τέλη του 1917 με τη δημιουργία της έννοιας του "ταξικού εχθρού". Πολίτες οδηγούνταν σε στρατόπεδα εργασίας αυθαίρετα με την κατηγορία ότι ήταν εχθροί της επανάστασης. Οι πρώτες επίσημες αποφάσεις για τη λειτουργία στρατοπέδων για την ιδεολογική επανεκπαίδευση πολιτών εκδόθηκαν το 1919. Σύμφωνα με αυτές, έξω από κάθε τοπική πρωτεύουσα θα λειτουργούσε στρατόπεδο εργασίας για τουλάχιστον 300 άτομα. Η πρώτη απόπειρα δραπέτευσης τιμωρούνταν με δεκαπλασιασμό της ποινής, και η δεύτερη απόπειρα με εκτέλεση. Η μορφή στρατοπέδων που έγινε γνωστή ως Gulag, άρχισε να εφαρμόζεται από το 1930 υπό τον έλεγχο της μυστικής αστυνομίας. Μέχρι το 1936 στα Gulag είχαν κρατηθεί περί τα 5.000.000 άτομα. Μέχρι το θάνατο του Στάλιν το 1953, ίσος ή και μεγαλύτερος αριθμός ατόμων κρατούνταν στα Gulag ετησίως.
Καταστήματα επιστήμης

Πηγή

Sardar, Ziauddin and Loon, Borin Van. 2001. Introducing Science. USA: Totem Books (UK: Icon Books).
Θωμάς Α΄ της Σαβοΐας

Βιογραφία

Γεννήθηκε στην Αϊγκουιμπέλλε. Έπειτα από τρεις γάμους χωρίς άρρενες απογόνους, ο Ουμβέρτος Γ΄ που ζούσε σαν μοναχός είχε απελπιστεί· ζήτησε τη συμβουλή του αγίου Ανθέλμου, ο οποίος τον ευλόγησε τρεις φορές. Αυτό το θεώρησε ως ευοίωνο σημείο και πράγματι γεννήθηκε υιός λίγο πριν αποβιώσει ο άγιος Άνθελμος. Βαπτίστηκε με το όνομα του αγίου Θωμά Μπέκετ.
Όταν απεβίωσε ο πατέρας του το 1189, ο Θωμάς Α΄ ήταν 11ετής και ορίσθηκαν επίτροποι της αρχής η μητέρα του Βεατρίκη, ο Βονιφάτιος Α΄ μαρκήσιος του Μονφερά και ο επίσκοπος του Αγ. Ιωάννου του Μωριέν.
Ο Θωμάς Α΄ ήταν ικανός πολεμιστής, δραστήριος και μεγαλοπρεπής, χαρακτηριστικά που έλειπαν από τον πατέρα του· έτσι η Σαβοΐα γνώρισε μια χρυσή εποχή κάτω από την εξουσία του. Αν και νέος, άρχισε να επεκτείνεται προς τα ΒΔ σύνορά του. Το 1911 απέδωσε με Χάρτα Προνομίων διοικητική και πολιτική αυτονομία στην κοιλάδα της Αόστης, που παρέμεινε σε ισχύ ως το τέλος του 18ου αι. Αργότερα κατέκτησε το Βωντ, το Μπουζεΰ και το Καρινιάνο. Υποστήριξε τους Γιβελλίνους και ήταν αντιπρόσωπος (vicar) των Χεονστάουφεν στη Λομβαρδία. 
Το 1195 ο Γουλιέλμος Α΄ κόμης της Γενεύης έστειλε με συνοδεία την κόρη του Μαργαρίτα για να παντρευτεί τον Φίλιππο Β΄ Καπετιδών. Ο Θωμάς Α΄ έπειτα από ενέδρα στη συνοδεία, απήγαγε τη Μαργαρίτα και τη νυμφεύτηκε.
Μάρινερ 5

Επιτεύγματα

Οι παρατηρήσεις του Μάρινερ 5 βοήθησαν να καταλάβουμε τα δεδομένα θερμοκρασίας και ατμοσφαιρικής πίεσης  που είχε μεταδώσει το διαστημόπλοιο Βενέρα 4, το οποίο είχε φτάσει στην Αφροδίτη λίγο πριν από τον Μάρινερ 5. 
Μετά από αυτές τις αποστολές, έγινε σαφές ότι η επιφάνεια της Αφροδίτης είναι πολύ καυτή, η ατμόσφαιρά της δε, ακόμα πυκνότερη από ότι πιστεύαμε.

Τέλος της αποστολής

Η αποστολή του Μάρινερ 5 τελείωσε τον Νοέμβριο του 1967. Το διαστημόπλοιο βρίσκεται ακόμα στο διάστημα, σε ηλιοκεντρική τροχιά. Έχει πάψει να λειτουργεί και είναι μάλλον κατεστραμμένο από την μακροχρόνια επίδραση της ισχυρής ηλιακής ακτινοβολίας.
Σταντ Ντεζερίν

Περιγραφή

Το γήπεδο αυτό είναι ιδιαιτέρως παλιό, ενώ ήταν γνωστό ως Σταντ ντε λα Πορτ ντε Μοντρέιγ. Με την εγκατάσταση της Παρί ΦΚ εντός αυτού, το λιτό αυτό γήπεδο ανακαινίστηκε και μετονομάστηκε σε « Σταντ Ντεζερίν ».
Με χωρητικότητα περίπου 2.500 θέσεων, το γήπεδο δεν πληρούσε τα κριτήρια έδρας για το Νασιονάλ, πρωτάθλημα στο οποίο αγωνιζόταν η Παρί ΦΚ από το 2006. Μία παράταση δόθηκε στις 19 Ιουλίου 2006 στην ΠΦΚ έως τις 31 Δεκεμβρίου 2006, προκειμένου να προχωρήσει σε σειρά βελτιωτικών εργασιών στο γήπεδο με απώτερο σκοπό της αδειοδότησή του. Λόγω των εργασιών αυτών, ωστόσο, το γήπεδο δεν ήταν δυνατό να χρησιμοποιηθεί κατά την εκκίνηση της σεζόν, με αποτέλεσμα η ΠΦΚ να υποχρεωθεί να μετεγκατασταθεί προσωρινά στο Σταντ Μαρβίλ της Λα Κουρνέβ για τις τρεις πρώτες εντός έδρας αναμετρήσεις της για την σεζόν 2006-2007. Την επόμενη σεζόν, ο σύλλογος αποχώρησε, τελικά, από το Ντεζερίν με προορισμό το Σταντ Σαρλετί, το οποίο βρίσκεται στο 13ο δημοτικό διαμέρισμα του Παρισιού.
Η Παρί ΦΚ επέστρεψε στο Ντεζερίν το 2013, με την χωρητικότητα του γηπέδου να έχει μειωθεί στις 1.000 θέσεις, προτού επιστρέψει εκ νέου στο Σαρλετί για την σεζόν 2014-2015.
Vought O5U

Σχεδιασμός και ανάπτυξη

Το Ναυτικό ζήτησε από τρεις εταιρείες να αναπτύξουν υδροπλάνα αναγνωριστικά τα οποία θα εκτοξεύονταν με καταπέλτη από κύριες μονάδες επιφανείας του στόλου. Βάσει των απαιτήσεων αυτά θα ήταν διπλάνα με αναδιπλούμενες πτέρυγες, τα οποία θα διέθεταν ένα κεντρικό πλωτήρα. Τα τρία σχέδια που συμμετείχαν στον διαγωνισμό ήταν το XO2D-1 της Douglas, το XO3C-1 της Curtiss και το XO5U-1. Το τελευταίο προωθούνταν από κινητήρα Pratt & Whitney R-1340-12 και πραγματοποίησε την παρθενική του πτήση στις 8 Μαΐου 1934.
Στις συγκριτικές δοκιμές το αναγνωριστικό της Curtiss κρίθηκε ανώτερο, με αποτέλεσμα η εξέλιξη των άλλων δύο αεροσκαφών να τερματισθεί. Στα 1937 το μοναδικό O5U που κατασκευάστηκε βρίσκονταν στις εγκαταστάσεις του Naval Aircraft Factory στην Φιλαδέλφεια της Πενσυλβάνια. It crashed in May 1938.
Ντίξι Κάρτερ-Σαλινάς

Πρώτα χρόνια

Το 1982 αποφοίτησε και σπούδασε διοίκηση επιχειρήσεων το 1986. Όσο σπούδαζε έκανε και άλλες δουλειές και όταν αποφοίτησε έγινε αντιπρόεδρος σε εταιρία, στην ηλικία των 27 ετών. Το 1993, άρχισε τη δική της εταιρία, που ως θέμα είχε τα αθλήματα και τη μουσική.

Καριέρα

Το 2002, η Κάρτερ ανέλαβε το μάρκετινγκ και τον τομέα των πωλήσεων στο TNA Wrestling. Σύντομα η εταιρία έμεινε χωρίς χρηματοδότη και εκείνη έπεισε τους γονείς της, που ήταν ιδιοκτήτες της εταιρίας, Panda Energy International, να αγοράσουν το TNA κατά 71%. Η Κάρτερ έγινε πρόεδρος της εταιρίας την Άνοιξη του 2003 και παραμένει μέχρι σήμερα.
Ως πρόεδρος δεν περιορίστηκε στα παρασκήνια, αφού έκανε αρκετές τηλεοπτικές εμφανίσεις στις συνδρομητικές διοργανώσεις και στα εβδομαδιαία επεισόδια του Impact Wrestling.

Προσωπική ζωή

Η Ντίξι Κάρτερ είναι παντρεμένη με τον μουσικό παραγωγό του TNA, τον Σεργκ Σαλινάς. Μαζί έχουν αποκτήσει δύο παιδιά.
Βερνέιγ-συρ-Αβρ

Ονομασία

Την εποχή της βασιλείας, η πόλη ονομαζόταν Βερνέιγ-ο-Περς (Verneuil-au-Perche) ή απλά Βερνέιγ. Έγινε κοινότητα και σημαντική πόλη καντονιού υπό το όνομα Βερνέιγ, όνομα που χρησιμοποιείται ακόμη στην καθημερινή γλώσσα.
Η σημερινή ονομασία Βερνέιγ-συρ-Αβρ φαίνεται να καθιερώθηκε στα μισά του 19ου αιώνα.
Εθνική Κύπρου (κρίκετ ανδρών)

Ιστορία

Ο CCA έγινε συνδεδεμένο μέλος του Διεθνούς Συμβουλίου Κρίκετ (ICC) το 1999, παρόλο που τον Αύγουστο του 2006 αγωνίστηκε στο πρώτο της διεθνές παιχνίδι, τερματίζοντας στη δεύτερη θέση στην 4η Κατηγορία του Ευρωπαϊκού Πρωταθλήματος. Το 2007, η ομάδα αγωνίστηκε στο Ευρωπαϊκό Πρωτάθλημα 3ης Κατηγορίας, όπου τερμάτησε στην 7η θέση από τις 8.
Το 2009 η Κύπρος φιλοξένησε το πρωτάθλημα της 4ης Κατηγορίας του ICC στην Κύπρο, το οποίο αποδείχθηκε μεγάλη επιτυχία για την ομάδα που κέρδισε το πρωτάθλημα. Το 2011, η ομάδα αγωνίστηκε στο πρωτάθλημα της 2ης Κατηγορίας του Τ2 που διεξήχθη στο Βέλγιο, όπου κατέλαβε την 10η θέση στο τουρνουά, κερδίζοντας τη Σουηδία στο πλέι-οφ για 10η/11η θέση. Η ιομάδα βρισκόταν στην 24η θέση στην κατάταξη της Ευρωπαϊκής Τουέντι20 (στις 29 Δεκεμβρίου 2012).

Στάδιο

Το γήπεδο κρίκετ του CCA βρίσκεται στο χωριό Τόχνη.
Γενέθλιος οικία της Αγίας Οντίλ

Τοποθεσία

Το συγκεκριμένο κτίριο ευρίσκεται επί της Οδού Ατίκ (γαλλικά: Rue Athic), στο Ομπερναί.

Ιστορία

Το κτίριο κατηγοριοποιήθηκε ως ιστορικό μνημείο το 1981.

Αρχιτεκτονική

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Λεόντιος

Ανάρρηση στον Θρόνο

Ήταν στρατηγός στην αρχή της βασιλείας του Ιουστινιανού Β΄ και διακρίθηκε στις νικηφόρους μάχες της αυτοκρατορίας ενάντια στους Άραβες στην περιοχή της Αρμενίας και της Μ. Ασίας. Έπεσε όμως στην δυσμένεια του Αυτοκράτορα και φυλακίστηκε. Το 695 λόγω της μεγάλης δυσαρέσκειας εναντίον του ο Ιουστινιανός Β΄ θέλοντας να προλάβει την εκδήλωση επανάστασης υπό την αρχηγία του Λεοντίου, τον αποφυλάκισε τον ονόμασε στρατηγό Ελλάδος και τον διέταξε να αποπλεύσει με τον στόλο. Ο Λεόντιος προσποιήθηκε ότι ετοιμάζεται να αναχωρήσει, αλλά το ίδιο βράδυ βγαίνοντας από το πλοίο του με τους έμπιστούς του κατευθύνθηκε στις φυλακές όπου απελευθέρωσε όλους τους κρατουμένους, πολίτες και στρατιωτικούς. Στην συνέχεια οι άνθρωποί του κάλεσαν τον λαό της πρωτεύουσας στην Αγία Σοφία όπου ο Πατριάρχης Καλλίνικος τον έστεψε Αυτοκράτορα. Την επομένη ο Ιουστινιανός Β΄ σύρθηκε στον Ιππόδρομο όπου, αφού του έκοψαν την μύτη, τον εξόρισαν στην Χερσώνα της Κριμαίας. Έκτοτε πήρε το προσωνύμιο Ρινότμητος.

Άλωση και καταστροφή της Καρχηδόνας από τους Άραβες

Επωφελούμενοι οι Άραβες από την ανώμαλη πολιτική κατάσταση στην Κωνσταντινούπολη έστειλαν το 697 μεγάλη στρατιωτική δύναμη στην βόρεια Αφρική για να την κατακτήσουν. Η πρώτη μεγάλη τους επιτυχία ήλθε όταν εκπόρθησαν την Καρχηδόνα. Ο Λεόντιος αντέδρασε στέλνοντας στρατό και στόλο υπό τον πατρίκιο Ιωάννη, ο οποίος κατόρθωσε να ελευθερώσει την κατακτημένη πόλη και τα περίχωρά της. Ο χαλίφης όμως Αμπντ ελ Μάλεκ έστειλε το 698 νέο ισχυρότερο στρατό και στόλο και κατέλαβε την Καρχηδόνα οριστικά, αναγκάζοντας τον Ιωάννη να αναχωρήσει για την Κωνσταντινούπολη.
Στην συνέχεια οι Άραβες κατεδάφισαν τα τείχη της πόλης και τα οικοδομήματά της εξαφανίζοντάς την από τον χάρτη για να μην μπορέσουν ξανά οι Βυζαντινοί να την χρησιμοποιήσουν σαν ορμητήριο εναντίον τους.

Καθαίρεση και θάνατος του Λεοντίου

Κατά την επιστροφή του ο Βυζαντινός στόλος σταμάτησε στην Κρήτη όπου ο στρατός στασίασε και αφού σκότωσε τον αρχηγό του στόλου Ιωάννη, αναγόρευσε νέο αυτοκράτορα τον αρχηγό των Κιβυρραιωτών Αψίμαρο που μετονόμασε Τιβέριο. Ο νέος αυτοκράτορας κατέπλευσε στην Κωνσταντινούπολη το 698 όπου ύστερα από μικρή αντίσταση συνέλαβε τον Λεόντιο και αφού του έκοψε την μύτη τον έκλεισε στο μοναστήρι του Δελμάτη. Όταν το 705 ο Ιουστινιανός Β' επανήλθε στον θρόνο, συνέλαβε τον Λεόντιο και αφού τον εξευτέλισε τον αποκεφάλισε.
Δημήτριος Σ. Πετροκόκκινος

Ο Δημήτριος Πετροκόκκινος ήταν Έλληνας τραπεζίτης του 20ού αιώνα.

Βιογραφικά στοιχεία

Γεννήθηκε στο Λονδίνο, όπου ο πατέρας του, ο Στέφανος διεύθυνε τον εμπορικό οίκο των Αδελφών Πετροκόκκινου. Πήγε σχολείο στο Λονδίνο και ήρθε στην Ελλάδα, όπου σπούδασε νομικά στο Εθνικό Πανεπιστήμιο της Αθήνας.
Ήταν ιδρυτικό μέλος της Ομόρρυθμης Τράπεζας Εμπεδοκλέους, και μετά την συγχώνευσή της με την Εμπορική Τράπεζα της Ελλάδος έγινε διευθυντής της Εμπορικής Τραπέζης.
Επιτροπή Ποντιακών Μελετών

Η Επιτροπή Ποντιακών Μελετών είναι ένα φιλολογικό επιστημονικό σωματείο, μη κερδοσκοπικού χαρακτήρα και μη κυβερνητικού, που ιδρύθηκε στην Αθήνα στις 26 Μαΐου του 1927 με έδρα σήμερα σε ιδιόκτητο ακίνητο στη Νέα Σμύρνη (Αγνώστων Μαρτύρων 73) που φέρει την ονομασία «Στέγη κειμηλίων του Ελληνισμού του Πόντου».
  
Σκοπός του σωματείου σύμφωνα με το καταστατικό του είναι η συγκέντρωση, μελέτη και δημοσίευση πάσης φύσεως υλικού (ιστορικού, γλωσσικού, λαογραφικού κ.λπ.) που αναφέρεται στον Πόντο και ειδικότερα στον Ελληνισμό του Πόντου.
Ιδρυτές της Εταιρείας αυτής ήταν ο Μητροπολίτης Τραπεζούντας Χρύσανθος, μετέπειτα αρχιεπίσκοπος Αθηνών και πάσης Ελλάδος, ο αρχιμανδρίτης Άνθιμος Παπαδόπουλος και ο λαϊκός φιλόλογος Δημοσθένης Οικονομίδης
Η Επιτροπή Ποντιακών Μελετών εκδίδει το περιοδικό «Αρχείον Πόντου» του οποίου ο πρώτος τόμος ολοκληρώθηκε το 1968.  Έκτοτε έχουν συμπληρωθεί υπέρ τους 50 τόμους που περιλαμβάνουν με επιστημονική μεθοδολογία ιστορικές παρουσιάσεις - αναφορές, μελέτες, χάρτες καθώς και πλούσιο φωτογραφικό υλικό που αφορούν τον ελληνικό πολιτισμό του Πόντου.
Σύμβολο της Επιτροπής και του περιοδικού είναι ο «Αετός της Σινώπης», που πρόκειται για το αυτοκρατορικό έμβλημα των Μεγάλων Κομνηνών και που φέρεται σ΄ όλα σχεδόν τα λάβαρα των Ποντιακών συλλόγων.
Σημειώνεται ότι στο ιδιόκτητο κτίριο της Επιτροπής υφίσταται αίθουσα διαλέξεων και προβολών, βιβλιοθήκη, πωλητήριο εκδόσεων επιτροπής, και μουσείο ποντιακών κειμηλίων.
Ιωσήφ Φρειδερίκος Ερνέστος του Χοεντσόλερν-Ζιγκμαρίνγκεν

Βιογραφία

Ήταν ο πρωτότοκος γιος του Μάινρατ Β΄ πρίγκιπα του Χοεντσόλερν-Ζιγκμαρίνγκεν και της Ιωάννας-Αικατερίνης, κόρης του Ιωάννη-Αντωνίου κόμη του Μόντφορτ-Τέττνανκ.
Το 1769 απεβίωσε στο κάστρο Χάακ του Χάιγκερλοχ σε ηλικία 67 ετών και τον διαδέχθηκε ο πρωτότοκος γιος του Κάρολος-Φρειδερίκος.
Σύμβαση Ασφάλειας Ζωής στη Θάλασσα

Πρώτες εκδόσεις

Η πρώτη έκδοση της σύμβασης SOLAS παρουσιάστηκε το 1914, έπειτα από τη βύθιση του Τιτανικού και προέβλεπε τον αριθμό των σωσίβιων λέμβων, καθώς και άλλων σωστικών μέσων, τις διαδικασίες ασφαλείας και τις ραδιοεπικοινωνίες. Δεν τέθηκε ποτέ σε ισχύ, καθώς ξέσπασε ο Α΄ Παγκόσμιος Πόλεμος.
Βγήκαν άλλες εκδόσεις SOLAS το 1929 και το 1948

Έκδοση 1960

Η σύμβαση του 1960 εγκρίθηκε στις 17 Ιουνίου 1960 και τέθηκε σε ισχύ στις 26 Μαΐου 1965. Ήταν η τέταρτη σύμβαση SOLAS και ήταν το πρώτο σημαντικό επίτευγμα για τον Διεθνή Οργανισμό Ναυσιπλοΐας. Αποτελούσε ένα σημαντικό βήμα προόδου στον εκσυγχρονισμό των κανονισμών και στην τήρηση των τεχνικών εξελίξεων στη ναυτιλιακή βιομηχανία..

Έκδοση 1974

Το 1974 υιοθετήθηκε μια εντελώς νέα σύμβαση SOLAS, η οποία μπορεί να αναθεωρείται και να εφαρμόζεται μέσα σε ένα εύλογο χρονικό διάστημα, καθώς οι προηγούμενες συμβάσεις αποδείχθηκαν πολύ αργές. Με τη SOLAS 1960, χρειαζόντουσαν αρκετά χρόνια για να τεθούν κάποιες τροποποιήσεις σε ισχύ. Τότε έπρεπε τα κράτη-μέλη του Διεθνή Οργανισμού Ναυσιπλοΐας να δηλώσουν ότι συμφωνούσαν με τις αλλαγές αυτές και αν ξεπερνιόταν ένας συγκεκριμένος αριθμός χωρών και συνολικής χωρητικότητας, τότε τεθόντουσαν σε ισχύ. Πλέον, με τη SOLAS 1974 οι τροποποιήσεις γίνονται αποδεκτές αυτόματα.
Η SOLAS 1974 τέθηκε σε ισχύ στις 25 Μαΐου 1980, 12 μήνες μετά την επικύρωσή της από τουλάχιστον 50 χώρες με τουλάχιστον 50% της ολικής χωρητικότητας. Έχει ενημερωθεί και τροποποιηθεί επανειλημμένα από τότε.

Έκδοση 1988

Το 1988 η SOLAS τροποποιήθηκε σχετικά με τις ραδιοεπικοινωνίες. Συγκεκριμένα το Παγκόσμιο Ναυτιλιακό Σύστημα Κινδύνου και Ασφάλειας αντικατέστησε τον κώδικα Μορς.
Κυριάκος Χαρακίδης

Βιογραφία

Στις ελληνικές βουλευτικές εκλογές του Ιανουαρίου 2015 εξελέγη μέλος του ελληνικού κοινοβουλίου με το ψηφοδέλτιο του Ποταμού στην εκλογική περιφέρεια της Δράμας.
Κωνσταντίνος Χαραλαμπίδης (ποδοσφαιριστής)

Α.Π.Ο.Ε.Λ.

Ο Κωνσταντίνος ξεκίνησε την ποδοσφαιρική του καριέρα το 1989 σε ηλικία 8 χρονών στις ακαδημίες του ΑΠΟΕΛ. Σε ηλικία μόλις 17 χρονών κάνει το ντεμπούτο του σε αγώνα του ΑΠΟΕΛ απέναντι στην Δόξα Κατωκοπιάς με προπονητή τον κ. Σλάπονταν Βουτσέκοβιτς. Ο αγώνας διεξήχθη στο ουδέτερο γήπεδο ΓΣΖ λόγω της τιμωρίας της έδρας του ΑΠΟΕΛ και έληξε με νίκη του ΑΠΟΕΛ 4-0. Ο Κωνσταντίνος είχε πολύ καλή απόδοση και όλοι άρχισαν να μιλούν για αυτόν. Από εκείνη την μέρα και μετά ξεκίνα η ενεργή του ποδοσφαιρική καριέρα στην πρώτη ομάδα του ΑΠΟΕΛ.

Παναθηναϊκός

Τον Δεκέμβριο του 2004 παίρνει μεταγραφή για τον Παναθηναϊκό στον οποίο παραμένει μέχρι και το καλοκαίρι του 2007 αφού είχε και σύντομο πέρασμα από τον ΠΑΟΚ.

Καρλ Τσάις Ιένα

Τον Αύγουστο του 2007 υπογράφει στην Γερμανία και στην Καρλ Τσάις Ιένα (Carl Zeiss Jena), ομάδα 2ης κατηγορίας της Μπουντεσλίγκα.

ΑΠΟΕΛ και ΑΕΚ Λάρνακας

Τον Ιανουάριο του 2008 επέστρεψε στην Κύπρο και τον ΑΠΟΕΛ, υπογράφοντας συμβόλαιο συνεργασίας διάρκειας τεσσάρων ετών. Εκεί έμεινε ως το 2016 όπου αποχώρησε μετά από 14 χρόνια παρουσίας στην ομάδα. Έπαιξε για ένα χρόνο στην ΑΕΚ Λάρνακας και το 2017 αποσύρθηκε από την ποδοσφαιρική ενεργό δράση.

Εθνική

Ο Κωνσταντίνος ήταν στυλοβάτης των εθνικών ομάδων παίδων, νέων, ελπίδων και  των ανδρών. Διετέλεσε αρχηγός σε όλες τις εθνικές ομάδες της ενώ με την Εθνική Κύπρου Ανδρών μετράει 96 συμμετοχές, (2η θέση όλων των εποχών) και 12 γκολ.
Οριουέλα

Οικονομία

Η γεωργία της Οριουέλα βασίζεται στη γεωργική παραγωγή: λεμόνια, πορτοκάλια, αμύγδαλα, ελιές, φοίνικες, ροδιές, βαμβάκι, κάνναβη και λαχανικά. Επίσης ένα σημαντικός κλάδος της μεταποιητικής της βιομηχανίας είναι το μετάξι, το μαλλί και τα διατηρημένα τρόφιμα .

Αξιοθέατα

Τα πιο σημαντικά αρχιτεκτονικά μνημεία της Οριουέλα είναι ένα αραβικό κάστρο με πύργους, ένας καθολικός καθεδρικός ναός χτίστηκε μεταξύ του 14ου και 16ου αιώνα και η μπαρόκ εκκλησία του Σάντο Ντομίνγκο.
Μπακολέτ, Τρινιδάδ και Τομπάγκο

Τουρισμός

Στη Μπακολέτ υπάρχουν πολλά ξενοδοχεία και βίλλες για τους τουρίστες. Ένας προορισμός για τουρίστες είναι το Κλαμπ της Μπακολέτ, που βρίσκεται στον κόλπο της Μπακολέτ. Κατασκευασμένα από την πρώην μοντέλο μόδας Γκλόρια Τζονς- Κναππ, τα πέντε αστέρων εκθέματα, που περιλαμβάνουν ένα μοναδικό παραλιακό μπαρ, το Ασιατικό-Κουβανό εστιατόριο Αβάνα και καλά σχεδιασμένα δωμάτια πο συμπληρώνουν μια τέλεια αποφυγή.

Δραστηριότητες

Υπάρχουν εγκαταστάσεις για πολλές δραστηριότητες που ικανοποιούν τους επισκέπτες, όπως σταθμού για καταδύσεις, γήπεδα γκολφ και τέννις και προκυμαίες για ιστιοπλοΐα και σέρφινγκ. Η πόλη περιλαμβάνει το Στάδιο Ντουάιτ Γιορκ.

Τοποθεσία

Η Μπακολέτ βρίσκεται κεντρικά-νότια του Τομπάγκο. Βρίσκεται βορειοανατολικά των πόλεων Φρέντσιπ, μάουντ Πλέζαντ και Καμπή, νοτιοδυτικά των Λε Κοτώ, Σκάρμπορο, Φράνκλυν και Δε Γουίμ, δυτικά των Μεσοποτάμια, Γκρην Χιλ, Αδελφί, Γκούντγουντ, Πεμπρόκ και Μπελ Γκάρντεν, νοτιοανατολικά των Μπελμόν, Χάιλαντς, Ήστερνφηλντ, Μοριά, Μάουντ Ντιλλόν, Καστάρα και Ίνγκλισμαν και ανατολικά των Ρόξμπορο, Ντελαφόρντ, Σπέισαϊντ και Σαρλότενβιλ.